Kvalifisering til EM i fotball 2008, gruppe C

Gruppe C var én av syv kvalifiseringsgrupper til Fotball-EM 2008.
De to beste lagene i hver gruppe var direkte kvalifisert til sluttspillet.

Ingen av lagene fra gruppe C hadde kvalifisert seg i VM i Tyskland; Tyrkia og Hellas var i samme gruppe i den kvalifiseringen, men andreplasserte Tyrkia ble slått ut av Sveits i playoffkamp. Norge, som kom på andreplass i en annen gruppe, tapte for Tsjekkia i sin playoffkamp. Av de fire øvrige lagene er det bare Ungarn som har kvalifisert seg for et EM eller VM før, men siste gang det skjedde var i 1986. Moldova og Malta endte begge sist i sin kvalifiseringsgruppe til VM i 2006.

Kampene begynte den 2. september. Hellas dro til Moldova og vant 1–0 tross at Angelos Basinas bommet på straffespark. Gjestene hadde problemer med å komme gjennom Moldovas forsvar,Moldova 0-1 Hellas , ESPNsoccernet.com men vertene skapte heller ingen skikkelige sjanser.Moldova 0-1 Hellas, FOXSports.com I kampen mellom Bosnia-Hercegovina og Malta kom det tre mål i de første ti minuttene av kampen: Bosnia-Hercegovina scoret, Malta utliknet, men Mirko Hrgovic ga Bosnia-Hercegovina en 2–1-ledelse som de aldri ga slipp på. Etter ett mål til av Hrgovic og to av Zlatan Muslimovic vant gjestene 5–2, og gikk opp på tabelltoppen foran Norge, som slo Ungarn 4–1 i Budapest, i en kamp Åge Hareide beskrev som «den mest perfekte kampen» under hans ledelse,Drømmekvelden, Anders K. Christiansen, VG selv om VGs journalist Anders K. Christiansen hevdet at Norge «fikk god hjelp av gavmilde ungarere». Norges tredje mål, et volleyskudd av Morten Gamst Pedersen, ble sammenlignet med Marco van Bastens volleyskudd i EM 1988.Morten van Gamsten, Anders K. Christiansen, VG

Norge fortsatte fire dager senere med seier 2–0 hjemme over Moldova; gjestene holdt tett i 72 minutter, men Fredrik Strømstad stupte inn en heading fra 10 meter, før Steffen Iversen satte inn ett langskudd via en moldovsk forsvarer.«Veslefrikk» den største helten, Per Opsahl og Jamel Rake, VG Ungarn rettet opp sitt første tap med 3–1-seier over Bosnia-Hercegovina i Sarajevo. De gikk til pause med ledelse 1–0 og en bosnier, Emir Spahic, utvist etter to gule kort, og Zoltan Gera og Pal Dardai ga Ungarn 3–0 med fire minutter spilt før Zvjezdan Misimović reduserte på straffespark. Bosnia-Hercegovinas trener Blaz Sliskovic påsto han var «moralsk forpliktet» til å trekke seg etter tapet, men landets fotballforbund nektet å godta beslutningen, og to uker senere kunngjorde Sliskovic at han vil fortsette i jobben.Sliskovic fortsetter for Bosnia, NTB Den tredje kampen i gruppa denne dagen ble spilt i Frankfurt foran tomme tribuner, en straff fra UEFA mot det tyrkiske forbundet etter bråk under VM-kvalifiseringskampen mellom Tyrkia og Sveits i 2005. Tyrkia slo Malta 2–0 etter en målløs første omgang.Tyrkia 2-0 Malta, ESPNsoccernet.com

Etter den tredje runden overtok Hellas tabellteten etter å ha slått Norge 1–0 på hjemmebane, i en kamp som ble utsatt 50 minutter på grunn av regn. BTs kommentator Tore Strand fokuserte på dommerens innsats, etter at Daniel Braaten ble feilaktig avblåst for offside,BT-kommentar: Dommertabbe kostet poeng  men verken Reuters eller Associated Press nevnte denne situasjonen i sine kamprapporter.Norge 1-0 Hellas, ESPN, FOXSports Tyrkia inntok andreplassen med en 1–0-seier borte mot Ungarn i en kamp hvor Ungarns Zoltan Gera skjøt et frispark i tverrliggeren,, mens Bosnia-Hercegovina kom tilbake fra 0–2 i Moldova og fikk uavgjort, og lå dermed på fjerdeplass i gruppa.

Der ble bosnierne også etter neste kamp, et 0–4-tap hjemme for Hellas. Grekerne tok sin tredje seier på rad etter et tidlig straffespark og tre mål på de siste ti minuttene. Tyrkia tok imidlertid ledelsen i gruppa, de også med tre seire på tre kamper, etter at fire mål av Hakan Sükür hjalp Tyrkia opp til 5–0-seier over Moldova. I den siste kampen i gruppa tok Malta sin første EM-kvalifiseringsseier siden 1982. Begge lag scoret hvert sitt mål i de første tjue minuttene, og sju minutter før pause ble ungareren Vilmos Vanczak utvist. Åtte minutter ut i andre omgang gikk Andre Schembri forbi Ungarns keeper Gabor Kiraly og scoret sitt andre og kveldens siste mål, og Malta gikk dermed forbi Ungarn på tabellen.

Tre kamper ble spilt på hver av de to kampdatoene i mars; den første dagen var en stor suksess for bortelagene. Både Tyrkia og Bosnia-Hercegovina tok borteseire over nabolag på tabellen, henholdsvis Hellas (1–4) og Norge. Hellas hadde tatt en tidlig ledelse, men ble slått tilbake, mens to mål i første omgang var nok for Bosnia-Hercegovina til å slå Norge i en kamp som ble utsatt i en halv time grunnet tribunebråk.Norway 1-2 Bosnia: Crowd trouble mars win, Reuters, hentet 8. september 2007 Begge fotballforbund ble senere ilagt bot; det norske fotballforbundet måtte betale 30 000 sveitsiske franc (150 000 kroner), det bosniske 60 000 franc.150.000 i bot, NRK, hentet 8. september 2007

Tyrkia var fortsatt ubeseiret, med bare ett baklengsmål, når de tok imot Norge til den tredje og siste kvalifiseringskampen i nøytrale Frankfurt. Mål av Simen Brenne og Martin Andresen ga Norge en 2–0-ledelse til pause, men to frispark av Halil Altintop, som ble fomlet i mål av en svak norsk målvakt, Thomas Myhre, ga Tyrkia ett poeng.Turkey 2-2 Norway: Turks salvage late draw, Reuters, ESPNSoccernet, hentet 8. september 2007 Myhre innrømmet at dette var den verste dagen i hans fotballkarriere. Hellas utnyttet sin mulighet til å øke avstanden til de øvrige lagene i gruppa, og lå bare ett poeng bak Tyrkia etter sin seier på Malta, mens Ungarn bare lå ett poeng bak Norge og Bosnia-Hercegovina etter hjemmeseier over Moldova.

Ungarn ble imidlertid fort satt tilbake på plass i sine bortekamper i juni. Mot Hellas og Norge tapte de samlet med 0–6, to mot Hellas og fire mot Norge, og avstanden til kvalifiseringsplassene økte til syv poeng. Tyrkia fikk sitt første tap etter et overtidsmål av Adnan Custovic i Bosnia-Hercegovina, og de fortsatte med seier over Malta til å avansere til andreplass foran Tyrkia og Norge, som hadde vunnet to 4–0-seire over Malta og Ungarn. Hellas forlenget også sin seiersrekke til tre, med hjemmeseire over Ungarn og Moldova, og ledet med fem poeng før høstens kamper.















 Referanser 

C